Leta 1966 je s pesmijo "Brez besed" zastopala Jugoslavijo na Pesmi Evrovizije v Luksemburgu. Gre za prvo pesem, ki je bila na Pesmi Evrovizije zapeta v slovenščini. Glasbo za pesem je napisal Mojmir Sepe, besedilo pa je napisala Elza Budau. Zasedla je 7. mesto. Leta 1973 so na Pesmi Evrovizije nekateri obtožili Španijo, da je njihova pesem "Eres tú" pravzaprav plagiat slovenske pesmi "Brez besed". Nizozemska predstavnica na Pesmi Evrovizije 1994 Willeke Alberti je 1967 na svoji plošči posnela angleško verzijo pesmi pod naslovom "Without Words". Pesem je bila prirejena tudi v norveščino in danščino.